AEONTS เผยกำไรไตรมาส 1 วูบ 46% เหลือ 530 ลบ. เหตุตั้งสำรอง TFRS 9-ค่าใช้จ่ายพุ่ง
AEONTS เผยกำไรไตรมาส 1 วูบ 46% เหลือ 530 ลบ. จากช่วงเดียวกันเมื่อปีก่อนมีกำไร 987 ลบ. เหตุตั้งสำรอง TFRS 9-ค่าใช้จ่ายพุ่ง
7 ก.ค. 2563

บริษัท อิออน ธนสินทรัพย์ (ไทยแลนด์) จำกัด (มหาชน) หรือ AEONTS ประกาศผลการดำเนินงานไตรมาส 1/2563 สิ้นสุด 31 พ.ค.2563 ดังนี้

โดยกําไรสุทธิที่ลดลงเป็นผลจากผลกระทบจากการปิดกิจกรรมทางเศรษฐกิจ เช่น การปิดห้างสรรพสินค้าและระงับการเดินทางช่วงตลอดเดือนเมษายนถึงพฤษภาคม เพื่อลดความเสี่ยงจากโรคระบาด COVID-19 ส่งผลให้กิจกรรมในการใช้จ่ายผ่านบัตรลดลง
อีกทั้งเป็นผลจากการตั้งสํารองที่เพิ่มขึ้นตามมาตรฐานบัญชีใหม่ โดยณ วันที่ 31 พฤษภาคม 2563 การคํานวณผลขาดทุนด้านเครดิตที่คาดว่าจะเกิดขึ้นเป็นไปตามโมเดลการตั้งสํารองตามมาตรฐานการรายงานทางการเงิน ฉบับที่ 9 (TFRS 9) ซึ่งคํานวณผลขาดทุนด้านเครดิตที่คาดว่าจะเกิดขึ้น (Expected Credit Loss, ECL) ตลอดอายุ และการบัญชีป้องกันความเสี่ยง ประกอบกับภาวะเศรษฐกิจที่อาจเกิดขึ้นในอนาคต บริษัทฯ จึงได้กําหนดค่าเผื่อผลขาดทุนด้านเครดิตที่คาดว่าจะเกิดขึ้นไว้ จํานวน 11,775 ล้านบาท
โดยกลุ่มบริษัทเลือกที่จะรับรู้ผลกระทบสะสมจากการปรับใช้ TFRS 9 และ TFRS 16 เป็นรายการปรับปรุงกําไรสะสมและองค์ประกอบอื่นของส่วนของผู้ถือหุ้น ณ วันที่ 1 มีนาคม 2563 ค่าเผื่อผลขาดทุนด้านเครดิตที่บันทึกเพื่มมขึ้นในงบการเงินรวมโดยรับรู้ เข้ากําไรสะสมโดยตรงสุทธิจากผลกระทบภาษีเงินได้รอการตัดบัญชีและส่งผลให้กําไรสะสมลดลงจํานวน 6,788 ล้านบาท
ขณะที่ค่าใช้จ่ายหลักของบริษัทฯ ประกอบด้วย ค่าใช้จ่ายในการดําเนินงานและการบริหาร หนี้สูญและหนี้สงสัยจะสูญ และต้นทุนทางการเงิน โดยในไตรมาสที่ 1 ของปีบัญชี 2563 บริษัทฯ มีค่าใช้จ่ายรวมจากงบการเงินรวมทั้งสิ้นจํานวน 5,036 ล้านบาท เพิ่มขึ้น 815 ล้านบาทหรือร้อยละ 19 จากปีก่อน